
VENDIM
[bookmark: _GoBack]Nr. 914, datë 11.11.2015

PËR DISA SHTESA DHE NDRYSHIME NË VENDIMIN NR. 661, DATË 7.8.2013, TË KËSHILLIT TË MINISTRAVE, “PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I LINJAVE 110 DHE 220 KV QË LIDHIN KASKADËN E DEVOLLIT ME SISTEMIN E TRANSMETIMIT TË REPUBLIKËS SË SHQIPËRISË”

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Energjisë dhe Industrisë, Këshilli i Ministrave

VENDOSI:

Në vendimin nr. 661, datë 7.8.2013, të Këshillit të Ministrave, bëhen shtesat dhe ndryshimet, si më poshtë vijon:
a) Në tabelën bashkëlidhur vendimit shtohet pasuria e paluajtshme, me të dhënat sipas tabelës bashkëlidhur këtij vendimi;
b) Në pikat 3 e 4, shuma 2 153 923.80 (dy milionë e njëqind e pesëdhjetë e tre mijë e nëntëqind e njëzet e tre pikë tetëdhjetë) lekë zëvendësohet me 3 610 343.8 (tre milionë e gjashtëqind e dhjetë mijë e treqind e dyzet e tre pikë tetë) lekë; 
c) Pika 5 ndryshohet, me këtë përmbajtje:
“5. Shpenzimet procedurale të shpronësimit të përballohen nga shoqëria “Devoll Hydro-power”, sh.a.”.  
ç) Kudo në përmbajtjen e vendimit, emërtimi “Ministria e Ekonomisë, Tregtisë dhe Energjetikës” zëvendësohet me “Ministra e Energjisë dhe Industrisë”. 
d) Ngarkohen Ministria e Energjisë dhe Industrisë, Operatori i Sistemit të Transmetimit, zyrat vendore të regjistrimit të pasurive të paluajtshme dhe shoqëria “Devoll Hydropower”, sh.a. për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

	Nr.
	Emri
	Atësia
	Mbiemri
	Pasuria
	Nr. pasurie
	Nr. kadastral
	Sipërfaqja e shpronësuar/ m2
	Çmimi AKKP 
lekë/m2
	Vlera/ lekë
	Adresa

	1
	Rifat 
	Maliq
	Elmazi
	truall
	430/12
	8526
	1414
	1030
	1 456 420
	Elbasan

